Diari Oficial de la Generalitat Valenciana


Sumari del DOGV 1227, del 19-01-1990 (1990/816356)

ACORD de 22 de desembre de 1989, del Consell de la Generalitat Valenciana, pel qual s'autoritza la participació en la constitució d'una Societat Anònima per a la producció i comercialització de transformats agrícoles.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1227

Data del DOGV
:   19-01-1990

Secció del DOGV
:   ALTRES DISPOSICIONS

Número del document
:   1990/816356


Data del document
:   22-12-1989

Organisme emissor
:   Presidència de la Generalitat

Tipus de document
:   Acord

Anàlisi jurídica

Acord de 22 de desembre de 1989, del Consell de la Generalitat Valenciana, pel qual s'autoritza la participació en la constitució d'una societat anònima per a la producció i comercialització de transformats agrícoles.  
El Consell de la Generalitat Valenciana, en sessió celebrada el dia 22 de desembre de 1989, adoptà l'acord següent:  
L?augment de l'articulació dels agricultors valencians i l?afiançament i l?expansió de l?organització comercial dels productes agraris i la indústria agro- alimentària, són objectius fixats pel segon Programa Econòmic Valencià (PEV- 2, 198891). Per aconseguir-ho es té en compte un suport transitori a les iniciatives d'associació provinents dels agents productors, agraris.  
L?evolució dels hàbits de consum i l'aparició de productes i preparats alimentaris nous obliguen la producció agrària valenciana a avançar en el sentit de la major exigència dels consumidors. L?èxit en els mercats està condicionat per la qualitat, per la qual cosa la venda dels productes en fresc requereix una immillorable selecció, i és necessari trobar altres destinacions als productes que en resulten rebutjats.  
Les Cooperatives Agràries Valencianes han demanat al Consell de la Generalitat Valenciana la col·laboració i participació de l'Administració Autonòmica en el seu projecte d?establir una empresa agro- alimentària destinada a la congelació, a la producció de conserves, sucs i altres derivats de productes agraris.  
La incorporació del Consell de la Generalitat Valenciana a aquesta iniciativa, després d'haver-se analitzat la viabilitat del projecte, s'estima adequada a aquells objectius, sense que es considere necessari que la participació de la Generalitat Valenciana assolesca la majoria del capital social.  
D'acord amb el que disposa l'article 59 de la Llei 3/1986, de 24 d'octubre, de Patrimoni de la Generalitat Valenciana,   
correspon al Consell de la Generalitat Valenciana la competència per a l?adquisició de títols representatius de capital de la societat esmentada.  
Per això, a proposta del Conseller d'Economia i Hisenda, el Govern Valencià acorda:  
Primer  
S'autoritza la participació de l'Administració de la Generalitat Valenciana en la constitució, inicialment junt amb Cooperatives Agràries i de Crèdit Rural i Societats Agràries de Transformació, d'una societat anònima per a la producció i comercialització de transformats agrícoles.  
Segon  
La societat tindrà per finalitat:  
a) Produir, conservar, tipificar, manipular, transformar (conserves, congelats, sucs ... ), transportar, distribuir i comercialitzar, fins i tot directament al consumidor, productes agraris i ramaders.  
b) Desenvolupar una activitat comercialitzadora de productes agrícoles i ramaders frescs o transformats, amb la finalitat de, mitjançant aquesta, i en aplicació dels avantatges derivats de «l?economia d'escala», aconseguir millorar els sistemes comercials individuals, concentrant l?oferta, ampliant la gamma de productes a comercialitzar i la permanència en els mercats, establint canals propis i directes de venda, intentant obrir nous mercats, etc.  
e) Adquirir, elaborar, produir i fabricar per qualsevol procediment, pinsos, adobs, plantes, llavors, insecticides, materials, instruments, maquinària, instal·lacions i qualssevol altres elements necessaris o convenients per a la producció i foment agrari.  
d) Adquirir, parcel·lar, sanejar i millorar terrenys destinats a l'agricultura, així com la construcció i explotació de les obres, finques i instal·lacions necessàries per a aquests fins.  
e) Adquisició i compra d'envasos i materials, i de matèries primeres, bé per a la utilització com a elements auxiliars de l'activitat principal, bé com a compensació de gestions comercials, cas en què podria exercir-se aquesta activitat per compte o per a venda a tercers.  
f) Adquisició, construcció o lloguer d'immobles, vehicles industrials, maquinària i elements auxiliars, per al seu aprofitament i explotació com a oficines, magatzems, centres de distribució, frigos, indústries de conservació i transformació primària i altres dependències.  
g) Importació i distribució de productes per a proveïment del mercat nacional.  
h) Qualsevol altra activitat, inclosa la creació d'empreses filials, o participació en altres empreses tant en territori nacional com estranger, relacionades amb la producció, millora d'aquesta, tipificació, classificat, transport, venda, distribució, conservació i transformació dels productes objecte de l'activitat, tant en les operacions detallades com en altres intermèdies o complementàries que poguessen existir; fins i tot tipus d'activitats comercials i industrials encaminades al subministrament dels elements necessaris per a la producció objecte de l'activitat principal.  
Tercer  
El capital social fundacional serà de nou-cents milions de pessetes dividits en mil vuit-centes accions nominatives de cinc-centes mil pessetes de valor nominal cadascuna d'elles, íntegrament subscrites en el moment de la constitució. La Generalitat Valenciana subscriurà inicialment vuit-centes accions per valor de quatre-cents milions de pessetes i la resta s'aportarà per Cooperatives Agràries i de Crèdit Rural i Societats Agràries de Transformació.  
Quart  
S'autoritza les Conselleries d'Economia i Hisenda i Agricultura i Pesca perquè, sempre que es complesquen els fins de la societat prevists en el punt segon d'aquest Acord i dins de l?àmbit de les seues respectives competències dicten les disposicions necessàries i adopten els acords pertinents per a l?execució del que disposa aquest Acord i, en especial, el Conseller d?agricultura i Pesca perquè, si s'escau, atorgue l?escriptura pública corresponent, amb formalització dels Estatuts Socials, i interesse la inscripció en els Registres públics corresponents.  
Cinqué  
La subscripció d'accions per part de la Generalitat Valenciana s'efectuarà amb càrrec al programa 821.20 dels pressupostos per a 1989, per al qual la Conselleria d'Economia i Hisenda habilitarà els fons necessaris fins a completar el total de l'aportació.  
València, 22 de desembre de 1989.  
El Conseller Secretari del Govern Valencià,   
EMERIT BONO I MARTINEZ